b'\n_START_ARTICLE_\nKamov Ka-50\n_START_SECTION_\nOpis\n_START_PARAGRAPH_\nKa-50 je oblikovan kot majhen, hiter in okreten helikopter. Z njegovo obliko so \xc5\xbeeleli pove\xc4\x8dati mo\xc5\xbenost pre\xc5\xbeivetja in smrtonosnost. Zasnova glavnega rotorja omogo\xc4\x8da, da se oba rotorja lahko vrtita z ni\xc5\xbejo hitrostjo, kot bi jo potreboval en sam rotor, kar v kon\xc4\x8dni fazi omogo\xc4\x8da vi\xc5\xa1jo maksimalno hitrost. Ravno tako ta zasnova omogo\xc4\x8da eliminacijo repnega rotorja, ki je pri klasi\xc4\x8dnih helikopterjih zaradi mo\xc5\xbene odpovedi prenosa dostikrat \xc5\xa1ibka to\xc4\x8dka. Po zagotovilih proizvajalca rotorja zdr\xc5\xbeita ve\xc4\x8d zadetkov 23 mm protiletalskih topov. _NEWLINE_Oboro\xc5\xbeitev helikopterja sestoji iz 30-mm topa \xc5\xa0ipunov 2A42 z magazinoma oklepno-prebojnih in eksplozivnih granat, poleg tega pa ima helikopter \xc5\xa1e  4 obese za namestitev razli\xc4\x8dnih oro\xc5\xbeij._NEWLINE_Zaradi najmanj\xc5\xa1e mo\xc5\xbene mase in velikosti, in s tem najve\xc4\x8dje hitrosti in okretnosti, helikopter upravlja le en pilot, kar je med tak\xc5\xa1nimi zrakoplovi edinstveno (v ostalih podobnih helikopterjih posadko sestavljata pilot in strelec).'